google/wiki40b huggingface dataset:
Technetium

Ang technetium ( /tɛkˈniːʃiəm/) ay isang kemikal na elemento na may simbolong Tc at atomikong bilang na 43.
Deva Bandhumsena

Deva Bandhumsena ay ministro ng Thailand.
Vanessa Angers

Si Vanessa Angers ay isang artista sa Mehiko.
Populasyong estadistikal

Sa estadistika, ang populasyon ay ang kabuuan ng mga tao, bagay o pangyayari na pinag-aaralan. May dalawang uri ng pang-estadistikang populasyon. Ito ay ang mga target na populasyon at survey na populasyon. Ang target na populasyon ay ang populasyon kung saan gustong kuhanin ang impormasyong susuriin samantalang ang survey na populasyon ay ang populasyon kung saan kukuhanin ang mga impormasyong susuriin.  Halimbawa, kung ang paksa ng pagsusuri ay ang mga Pilipino na nakatira sa ibang bansa, ang pang-estadistikang populasyon ay ang kabuuan o lahat ng mga Pilipino na nakatira sa ibang bansa. Ang kabuuang ito ay ang target na populasyon samantalang ang survey na populasyon ay maaring ang mga Pilipino na nakatira sa Estados Unidos o kaya ay ang mga Pilipino na nakatira sa Europa.

Sub-populasyon

Ang subset ng isang populasyon ay tinatawag na sub-populasyon kung sila ay nagtataglay ng isa o mas marami pang karagdagang katangiang magkakatulad. Halimbawa, kung ang populasyon ay lahat ng mga Aleman, ang subpopulation ay lahat ng lalaking Aleman; kung ang populasyon ay lahat ng parmasiya sa buong mundo, ang sub-populasyon ay lahat ng parmasiya sa Ehipto.
Ang sample na pang-estadistika ay subset o bahagi ng populasyon na kumakatawan sa buong populasyon sa isang pagsusuring pang-estadistika.
Ang estadistikang deskriptibo ay maaaring magbunga ng magkakaibang resulta para sa magkakaibang mga sub-populasyon. Halimbawa, ang isang partikular na gamot ay maaaring magkaroon ng iba't ibang epekto sa iba't ibang mga sub-populasyon, at ang mga epektong ito ay maaaring tago o hindi kapansin-pansin kung ang espesyal na mga sub-populasyon ay hindi makilala at masuri nang nakabukod.
Pablo Hanh

Si San Pablo Hanh (1826  –  Mayo 28, 1859), kilala sa Ingles bilang Saint Paul Hanh, ay isang Katolikong santong Biyetnames na nagmula sa Cho Quan, Biyetnam.

Talambuhay

Naligaw ng landas mula sa kanyang pananampalatayang Katoliko si Hanh dahil sa kanyang pagsanib sa isang pangkat ng mga bandido.  Ngunit sa kabila ng kanyang pagiging isang bandido, palihim siyang nagbigay ng tulong sa ibang mga taong Katolikong naghihirap sa ilalim ng pag-uusig na ginawa ni Emperador Tu Duc.  Sa paglaon, nahuli si Hanh dahil sa kanyang mga pagnanakaw.  Nagsisi si Hanh sa kanyang mga nagawang kasalanan, at lantad na ipinahayag ang kanyang katauhan bilang isang Katoliko sa harap ng may kapangyarihang mga pagano.  Bagaman dumanas ng mga pagpapahirap sa katawan, upang mapilit siyang itanggi at bitawan ang kanyang pananampalatayang Kristiyanong dati niyang kinaligtaang isabuhay, hindi niya na muling tinalikuran ang kanyang pagiging Katoliko.  Pinugutan siya ng ulo noong 1859 dahil sa kanyang relihiyon.
Ulricehamn

Kasaysayan

Pinamayanan ang Ulricehamn, na unang kilala sa Bogesund simula pa noong Gitnang Kapanahunan. Napagkalooban ito ng karapatang pambayan simula pa noong ika-15 dantaon. Matatagpuan pa rito ang mga sinaunang gusali noong mga ika-17 hanggang ika-18 dantaon at ang kaakit-akit na kalsada ng Storgatan ay hindi nagbago sa loob ng mga nakaraang dantaon. Kabilang sa mga makasaysayang gusali ay ang gusaling panglunsod na matatagpuan sa liwasan ng pamilihan. Ito ay itinayo noong 1789 at may manilaw-nilaw na uri ng rococo. 
Matatagpuan ang bayan sa Ätranstigen (Daang Ätran), isang landas na bumabaybay sa kahabaan ng ilog ng Ätran mula sa kipot ng Kattegat sa kanluran at paloob ng katihan, na siyang dumurugtong sa iba pang mga daang patungo sa mga silanganang lungsod ng Sigtuna at Uppsala. Ang Digmaan ng Bogesund ay nangyari sa yeluhan ng lawa ng Åsunden noong 1520.
Pinalitan ang pangalan nito sa Ulricehamn noong 1741 sa karangalan ni Hariginang Ulrica Eleonora. Matapos ang malawakang sunog ng 1788, bumagsak ang agimat nito. Gayunpaman, maraming mga kalalang sa tela ang itinatag noong ika-19 na dantaon. Dahil na rin sa pagpapagawa ng kauna-unahang daambakal dito noong 1874, naging isang mahalagang lundayan ng kalakal ang bayan.

Taladutaan

Nasa libis ng tabing-lawa ang kinaroroonan ng bayan kung saan ang Ilog Ätran ay dumadaloy patungo sa Lawa Åsunden. Ang bayan ay may magandang kalikasan dahil marami itong mga puno at anyong-tubig kung saan maaaring mag-bisikleta o mamangka ang mga tao.
Tuwing tag-yelo, ang Ulricehamn ay kilala sa pagiging lundayan ng pag-iiski lalo na sa timog-kanluraning bahagi ng Suwesya. May 7 elebeytor at 6 na libis sa pag-iisking alpino; at mayoon namang tinatayang 210 kilometro ang maaaring tahakin sa pag-iisking kabukiranin.
Phan Đình Phùng

Phan Đình Phùng ay isang rebolusyonaryong Vietnamese na humantong rebeldeng hukbo laban sa kolonyal na pwersa sa Vietnam.
Jón Sveinsson

Si Jón Stefán Sveinsson (ika-16 ng Nobyembre 1857–ika-16 ng Oktubre 1944), kilala bilang Nonni, ay isang Islandes na paring Katoliko sa Pransiya.
Donna Reed

Si Donna Reed ay isang kilalang artista sa sining ng Pelikula at Telebisyon.
Kopernisiyo

Ang kopernisiyo ay isang elementong kimikal na mag sagisag na Cn, atomikong bilang na 112. Ito ay isang radioactive na elemento, at makikita lamang sa mga laboratoryo.
Donatella Versace

Personal na buhay

Ipinanganak si Versace sa lungsod ng Reggio di Calabria sa Italya, siya ang pinakabata sa apat na magkakapatid. Ang kaniyang ama ay isang personal na tagapondo ng mga Italyanong aristokrasya. Namatay ang kaniyang ate na si Tina sa edad na sampu matapos hindi maayos na nagamot sa impeksiyon sa tetano. Sa kalagitnaan ng dekada 70, sinundan ni Donatella ang kaniyang kuyang si Giovanni ("Gianni"), upang mag-aral ng knitwear design sa Florence, Italya. Binalak sana magtrabaho ni Donatella sa kaniyang kapatid sa ugnayang pampubliko, ngunit higit na mahalaga siya kay Gianni bilang "muse at kritiko," ayon sa isang panayam kay Donatella ng Vogue. Ang kaniyang pagiging malapit sa mga gawain ng kaniyang kapatid ang nagsadlak kay Donatella sa mundo ng moda. Matapos ang isang dekada, noong 1980s inilunsad ni Gianni ang isang pabangong inihandog niya kay Donatella, ang Blonde, at binigyan siya ng sariling niyang tatak ng mga pabango ang Versus, na nanatiling isang tanyag na inner line ng Versace.

Pamilya at tirahan

Nagkaroon ng dalawang anak si Donatella sa kaniyang dating asawa ang modelong si Paul Beck, sina Allegra (p. 28 Hunyo 1986) at Daniel Versace (p. 1990). Siya rin ang tiyahin ng mga anak ng kaniyang pinakamatandang kuyang si Santo, sina Francesca Versace at Antonio Versace.
Ang yumaong kapatid ni Donatella na si Gianni Versace ay maraming naipundar na bahay sa buong mundo, na naibenta na. Pinakakilala sa mga ito ang bahay sa Manhattan, New York na nagkakahalaga ng higit sa US$21 milyon at ang kaniyang mansiyon sa South Beach na minsa'y tinasahang nagkakahalaga ng $125 milyon.
Sunao ni Narenakute

Ang Sunao ni Narenakute ay isang palabas sa telebisyon sa bansang Hapon.
Ōnan, Shimane

Ang Ōnan ay isang bayan sa Shimane, bansang Hapon.
Internasyonal na Unibersidad ng Monaco

Ang Internasyonal na Unibersidad ng Monaco (Ingles: International University of Monaco, IUM) ay matatagpuan sa kanlurang gilid ng Prinsipalidad ng Monaco, sa tabi ng Puwerto ng Fontvieille, ang Monaco Heliport at Princess Grace Rose Garden. Ito ang nag-iisang unibersidad sa prinsipalidad, at tinatanaw ang magagandang lugar sa French Riviera. Itinatag noong 1986, ang IUM ay nag-aalok ng iba't-ibang mga digring undergraduate at graduate degree sa negosyo. Ang mga mag-aaral ay maaaring piliing magkaroon ng espesyalisasyon sa pananalapi, luxury, marketing, pamamahala ng negosyong pang-isport at pamamahalang pandaigdigan. Ang lahat ng mga programa ay itinuturo sa Ingles at ang mga paaralan ay matatagpuan sa isang seksyon ng Stade Louis II.
Konkatsu!

Ang Konkatsu! ay isang palabas sa telebisyon sa bansang Hapon.
Puos Keng Kang

Tungkol sa pelikula

Ang Pelikula ay Base sa Mitolohiya ng mga Khmer tungkol sa isang haring sinumpa ng isang mangkukulam na maging isang ahas at ang kanilang anak ay nag karoong ng buhok na mga maliliit na ahas tulad kay Medusa ng Mitolohiyang Griyego.

Pag papalabas

Naging popular ang pelikulang ito na naipalabas pa sa Ibat ibang bansa sa Europa at sa ilang bahagi ng Asya Tulad sa Thailand, sa Amerika, ay pinamagatan ito sa Ingles na The Big Snake at Maging sa Pilipinas na pinamagatang Ang Haring Ahas na Iniliwat ang Salitang Khmer sa Tagalog.
Pontifical Catholic University of Ecuador

Ang Pontifical Catholic University of Ecuador (Español: Pontificia Universidad Católica del Ecuador, PUCE) ay isang pamantasang Katoliko at pontifikal Pontifical na itinatag noong 1946 sa Quito, Ecuador.
Binuksan ng Unibersidad noong taglagas ng 1946, na pinangunahan ni Carlos María de la Torre, arsobispo ng Quito. Si Aurelio Espinosa Pólit ng Kapisanan ni Hesus (Heswita) ang unang rektor nito. Mayroong itong 54 mag-aaral sa unang pagpapatala at isang paaralan ng batas.
La Usurpadora

Ang La Usurpadora ay isang palabas sa telebisyon sa Pilipinas ng GMA Network.
Marysin, Piaseczno County

Ang Marysin ay isang pamayanan sa distritong administratibo ng Gmina Lesznowola, sa loob ng Piaseczno County, Masovian Voivodeship, sa silangang-gitnang Polonya.
Policarpio

Buhay

Dalawang dokumento ang panimulang pinakukunan ng impormasyon ukol sa buhay ni Policarpio: ang sulat ng mga taga-Smyrna na naglalaman ng mga detalye tungkol sa pagka-martir ni Policarpio at ang mga pagsusulat ni Irrenaeus.
May mga impormasyon din na mula sa mga sulat ni Ignatio, kasama rito ay ang kaniyang liham kay Policarpio. Ang ibang mga bukal, kasama ang Buhay ni Policarpio at mga kasulatan ni Tertullian at Eusebius are tinuturing hindi makasaysayan, o base lamang sa ibang materyal.

Pagkamatay

Sa Pagka-martir, inilalagay ang pagkamatay ni Policarpio noong siya ay walumpu't limang taong gulang. Bago siya tuluyang mamatay, sinabi niyang, "Paano ko malulumapastangan ang aking Hari at Tagapagligtas? Ihain ninyo ang gusto ninyo." Siya ay nasentensiyahang mamatay nang sinusunog dahil hindi siya sang-ayon sa pagsamba ng Emperor.

Importansiya

Malaki ang nagawa ni Policarpio sa paglago ng Simbahang Kristiyano. Kasama ang mga kasulatan niya sa mga pinakalumang tekstong Kristiyano.
Maaring kilala niya si San Juan Ebanghelista. Siya rin ay naging pinuno ng isang importanteng kongregasyon sa isang lugar malapit sa pinagtrabahuan ng mga Apostoles.
Rage comic

Ang rage comic ay isang maikling komiks na pang-web na gumagamit ng isang pangkat na mga ginuhit na mga mukha, o rage faces (mga mukhang nagngangalit), na kadalasang nagpapahiwatig ng pagkapoot o ilang mga ibang payak na emosyon o gawain. Lumalaganap ang mga ganitong komiks na katulad ng isang meme ng Internet, at may mga meme na nagmula sa ganitong medyum. Ipinakilala ng Ars Technica ang rage comic bilang isang "uri ng komunikasyong online na tanggap at alisunod sa pamantayan." Ang kasikatan ng rage comic ay ikinakabit sa gamit nito bilang paraan para maparating at gawing katatawanan ang mga karanasang katulad din sa iba. Ang iba't ibang ekpresyon at kilalang mukha ay nagdulot sa paggamit ng rage comic bilang kagamitan sa pagtuturo ng Ingles bilang banyagang wika.

Kasaysayan

Bagman ginagamit sa iba't iba mga websayt katulad ng Reddit, Cheezburger, ESS.MX, Ragestache, at 9GAG, ang pinagmulan ng rage comic ay labis na kinakabit sa 4chan noong kalagitnaan ng 2007. Pinaskil ang unang rage comic sa 4chan /b/random board noong 2008. Isa itong simpleng 4-panel strip na pinapakita ang galit ng may-akda tungkol sa pagkuha ng "splashback" habang nasa palikuran, kasama ang huling panel na tinatampok ang isang pinalaking mukha, na kilala bilang Rage Guy, at sumisigaw ng "FFFFFFFUUUUUUUUUUUU-". Mabilis itong kumalat at binago ang tagpuan at tauhan ng mga ibang tagagamit.
Last Present

Ang Last Present ay isang palabas sa telebisyon sa bansang Hapon.
Corazon Malanyaon

Si Corazon Malanyaon ay isang politiko sa Pilipinas.
Magnesyo

Ang magnesyo o magnesyum (Kastila: magnesio, Ingles: magnesium, may sagisag na Mg, atomikong bilang na 12, atomikong timbang na 24.312, punto ng pagkatunaw na 651 °C, punto ng pagkulong 1,107 °C, espesipikong grabidad na 1.74, at V na 2) ay isang elementong metalikong may katangian ng pagiging magaan, parang pilak, at medyo may katigasan lamang. Kapag nasa anyong pulbos o kaya laso o ribon, nagsasanhi ito ng maputi at maliwanag na liwanag kung nasusunog o kapag sumasabog. Nagagamit ito sa paggawa ng mga pailaw (mga pirotekniko o luses, aloy, pasiklab o flash sa Ingles ng kamera, at mga bomba. Natuklasan ito ni Humphry Davy noong 1808.
Minotauro

Sa mitolohiyang Griyego, ang minotauro, minotaurus, o minotoro (Griyego: Μῑνώταυρος, Mīnṓtauros) ay isang nilalang na kalahating tao at kalahating toro o baka. Karaniwang ulo ang sa baka at sa tao ang katawan. Nakatira ito sa gitna ng Laberinto, isang masalimuot na "palaisipang pampaglalakbay" na ginawa para kay Haring Minos ng Creta at dinisenyo ng arkitektong si Daedalus at ng kanyang anak na lalaking si Icarus. Inatasan silang itayo ito upang maikulong ang Minotauro. Karaniwang ang Knossos ang itinuturing na pook na pinagtayuan ng laberinto. Sa paglaon, napaslang ni Theseus ang minotauro.

Pangalan

Nagmula ang pangalang minotauro mula sa Griyegong Μῑνώταυρος (Mīnṓtauros), na pinagsamang Μίνως (Minos ni Haring Minos) at ng pangngalang ταύρος (tauros) o bulugang toro o lalaking baka, kaya't isinasalinwika bilang "Bulugang Toro ni Minos". Sa Creta, kilala ang toro bilang Asterion, isang pangalang ginagamit din ng ama-amahan ni Minos.

Salaysay

Batay sa mitolohiya ng sinaunang mga Griyego, may isang panahong nasakop ni Haring Minos ang Atenas. Nagpahayag siyang susunugin niya ang lungsod kung hindi makapagdadala ang mga mamamayan ng Atenas na pitong mga dalaga at pitong mga kabataan sa bawat siyam na taon. Ipapakain sa minotauro ng laberinto ang mga dalaga at mga kabataan. Sumama si Theseus sa mga dalaga at mga kabataan. Nakahanda si Theseus sa pagpasok niya sa laberinto, sapagkat binigyan siya ni Ariadne, anak na babae ni Haring Minos, ng bola ng sinulid. Itinali ni Theseus ang dulo ng sinulid sa pintuan ng laberinto bago landasin ito. Habang naglalakbay, pinabayaan niyang unti-unting matanggal sa pagkakaikot ang bola ng sinulid. Pagkaraan niyang mapaslang ang minotauro, sinundan lamang niya ang sinulid upang makalabas mula sa laberinto.
Lee Petty

Si Lee Petty (Marso 14, 1914 - Abril 5, 2000) ay isang Amerikanong drayber ng stock car racing noong mga dekada 50 at 60. Siya ang tatay ni Richard Petty, lolo ni Kyle Petty at ninuno ni Adam Petty. Siya ang isa sa mga unang sikat na tapagmaneho ng NASCAR noong panahon iyon.

Personal na Impormasyon

Isinilang siya malapit sa bayan ng Randleman, North Carolina noong Marso 14, 1914. Siya ay 35 taong gulang bago siya magsimulang magkarera noong 1949.

Karera

Si Lee Petty ang kauna-unang sikat na drayber ng NASCAR. Siya ay nanalo ng Winston Cup Title noong 1954, 1958 at 1959. Siya ay nanalo ng kauna-unang Daytona 500 noong 1959.
Siya at ang kanyang anak si Richard Petty ay magagaling na drayber sa kasaysayan ng NASCAR. Ang mga dalawang anak niya ay tinatag ang Petty Enterprises, ang pinakamagaling na racing team ng NASCAR. Siya ay nagretiro mula sa pagkakarera noong 1964, sa edad na 50 taong gulang.

Retiro at kamatayan

Noong 1990, siya ay nahalal sa International Motorsports Hall of Fame. Siya ay hinalal rin sa North Carolina Sports Hall of Fame. Noong 1998, siya ay pinangaralan bilang 50 sikat na drayber sa NASCAR.
Si Lee Petty ay namatay sa sakit na stomach aneurysm noong alas-4:50 ng madaling araw sa Moses Cones Hospital ng Abril 5, 2000, sa gulang na 86. Hinatid siya sa kanyang huling hantungan sa Level Cross United Methodist Church Cemetery sa Randleman, North Carolina.
1071 Brita

Ang 1071 Brita ay isang planetang hindi pangunahin.
Marathas

Ang mga Marāthā (Marathi: मराठा, o Mahratta) o Mahratta's ay isang Indo-Aryan na lahi ng mga madirigmang Hindu na mula sa estao ng Maharashtra na lumikha ng malaking Imperyong Maratha na sumasakop sa malaking bahagi ng Timog Asya noong ika-17 at ika-18 na siglo.
492 Gismonda

Ang 492 Gismonda ay isang planetang hindi pangunahin.
Lindol sa Ambato (1949)

Ang lindol sa Ambato noong 1949 ay ang pinakamalakas na lindol na naganap sa Kanlurang Hemispero sa loob ng isang dekada. Ito ay naganap malapit sa Ambato, Ekwador na kumitil sa 5,050 katao.
Nurse no Oshigoto

Ang Nurse no Oshigoto ay isang palabas sa telebisyon sa bansang Hapon.
Naoki Sato

Si Naoki Sato ay isang mang-aawit mula sa bansang Hapon.
Shaqraa

Ang Shaqraa ay isang lungsod sa Saudi Arabia.
Take and Eat

Ang Take and Eat ay isang awiting pang-Kristiyano. Isinulat ito ni Michael Joncas noong 1989.
352 Gisela

Ang 352 Gisela ay isang planetang hindi pangunahin.
Prosesong pangkrimen

Ang mga hakbang na pangkrimen, prosesong pangkrimen, pamamalakad na pangkrimen, pamamaraang pangkrimen, sistemang pangkrimen, patakarang pangkrimen, alituntuning pangkrimen, o tuntuning pangkrimen (Ingles: criminal procedure) ay tumutukoy sa proseso ng adhudikasyon ng batas na pangkrimen. Habang nagkakaiba-iba ang pamamalakad na pangkrimen ayon sa hurisdiksiyon, ang proseso ay panlahatang nagsisimula sa isang pormal na pagsasakdal na pangkrimen at nagreresulta sa paghatol na nagkasala o pagpapawalang-sala (pag-absuwelto) ng nagtatanggol sa sarili magmula sa bintang.

Saligang mga karapatan

Sa kasalukuyan, maraming mga bansa na mayroong isang sistemang demokratiko at patakarang pambatas, inilalagay ng prosesong pangkrimen ang pagpasan ng pagpapatibay ng pagiging nagkasal o hindi nagkasala sa pag-uusig o prosekusyon – iyong nasa sa nag-uusig ang pagpapatotoo na ang nagtatanggol ng sarili ay nagkamali na lampas sa anumang pagdududang makatwiran, na hindi nakaayon sa pagpapatunay na gagawin ng nagtatanggol na siya ay walang kasalanan, at ang anumang pag-aalinlangan ay malulunasan ayon sa kapakanan ng nagtatanggol. Ang probisyon o pagtatadhanang ito, na tinatawag bilang pagpapalagay na inosente o walang kasalanan ay kailangan, halimbawa na, sa 46 mga bansa na mga kasapi sa Konseho ng Europa, sa ilalim ng Artikulo 6 ng Kumbensiyon sa Karapatang Pantao ng Europa, at kasama ito sa iba pang mga kasulatan na pangkarapatang pantao. Subalit, sa pagsasagawa, gumagana ito na tila magkakaiba sa iba't ibang mga bansa.
Bilang kahalintulad, ang lahat ng ganitong mga hurisdiksiyon ay nagpapahintulog sa nagtatanggol ng karapatan sa tagapayong pambatas at magbigay sa sinumang nagtatanggol ng sarili na hindi makakapagtustos ng sarili nilang manananggol ng isang abogadong babayaran ng publiko (na sa ilang mga bansa ay tinatawag sa Ingles bilang "court-appointed lawyer" o manananggol na itinalaga ng hukuman).
Padalahan ng pera

Ang padalahan ng pera (Ingles: remittance center, money transfer center) ay ang pook kung saan nagmumula ang padalang pera ng isang tao mula sa isang malayong lugar. Bukod sa pagiging lugar para sa pagpapadala ng pera, dito rin maaaring kuhanin ng isang taong pinadalhan ang salaping ipinadala. Maaari itong isang tanggapan na para lamang sa layuning ito o natatangi para sa ganitong gawain, ngunit maaari ring isang bangko, may kaugnayan o pinamamahalaan ng isang bangko.
Deliryo

Ang deliryo ay isang gusot, gulo, o kaguluhan ng isip. Mailalarawan sa malawak na kahulugan ang deliryo bilang isang sakit, dipirensya, o kapansanan sa kaisipan na may pagkahibang, asak, paglilibat o pagkalibat, pagka-bangag, pagka-"durog", at hindi mapigil na sobrang damdamin o emosyon at kasiglahan o kasiyahan. Tinatawag na deliryante o nagdedeliryo ang taong may deliryo. Sa larangan ng medisina, mas espesipikong ginagamit ng mga manggagamot ang katawagang deliryo para ilarawan ang mga pasyenteng may nawalang bahagi o lahat ng kakayanang magtuon ng pansin. Mayroon ang ganitong mga tao ng mga suliranin sa konsentrasyon o makaalala ng mga bagay o mga tao.
Ƽ

Ang Ƽ, ƽ, ay isang titik ng alpabetong Latin, ito ay ginamit sa wikang Zhuang noong 1957 hanggang 1986 para sa ikalimang tono, mataas na tonong IPA: [˧˥]. Ito ay pinalit sa q noong 1986.
Panitikang Hindi

Ang panitikang Hindi (Hindī: हिन्दी साहित्य) ay ang panitikan sa wikang Hindi, ang opisyal na wika ng Indiya, ayon sa Konstitusyon ng Indiya (Artikulo Blg. 343), at winiwika sa mga estado ng Haryana, Rajasthan, Uttar Pradesh, Uttarakhand, Bihar, Madhya Pradesh, Chhatisgarh, Jharkhand at Himachal Pradesh. Dahil dito ang panitikang Hindi ay naglalaman ng panitikan sa lahat ng mga wikang Hindi, kasama na ang mga diyalektong katulad ng Brij Bhasha, Bundeli, Awadhi, Kannauji, Marwari, Maithili, Magahi, Bhojpuri, Bihari at Khariboli (Makabagong Pamantayang Hindi) na nasa panitik na Devnagari, ang diyalektong isa sa opisyal na mga wika ng Indiya. Malawakang nahahati ang panitikang Hindi sa apat na pangunahing mga anyo o mga estilo: ang Bhakti (debosyonal - Kabir, Raskhan); Shringar (kagandahan - Keshav, Bihari); Veer-Gatha (pagdarakila ng matatapang na mga mandirigma) at Adhunik (moderno).
Feel at Home

Ang Feel at Home ay isang palabas sa telebisyon sa Pilipinas ng ABS-CBN.
Santa Remedios

Si Santa Remedios ay isang santo ng Romano Katoliko.
1367 Nongoma

Ang 1367 Nongoma ay isang planetang hindi pangunahin.
1586 Thiele

Ang 1586 Thiele ay isang planetang hindi pangunahin.
Ver Roque

Si Lilver Baluyot Roque (Espanyol: Virgilio Paguio Roque; ipinanganak Hulyo 21, 1970) ay isang alkalde ng bayan ng Limay, Bataan kaysa maikli bilang "Ver" mula Hunyo 30, 2010 hanggang kasalukuyan.
Sangan Juthatemee

Sangan Juthatemee ay naglingkod bilang ministro ng Thailand.
Reputasyon

Ang Reputasyon ay isang palabas sa telebisyon sa Pilipinas ng ABS-CBN.
English–Visayan Cebuano Dictionary

Ang English–Visayan Cebuano Dictionary ay isang diksyonaryong Inggles–Sugboanon ng Akademyang Bisaya na inilathala ng Sun.Star. Inilimbag ang unang edisyon nito noong 2009.
235 Carolina

Ang 235 Carolina ay isang planetang hindi pangunahin.